JKN ออกหุ้นกู้ 400 ลบ.ชูดอกเบี้ย 6.60% ลุยขายสถาบัน-รายใหญ่ 21-23 ก.ค.นี้
JKN ออกหุ้นกู้ 400 ลบ.ชูดอกเบี้ย 6.60% ลุยขายสถาบัน-รายใหญ่ 21-23 ก.ค.นี้
3 ก.ค. 2563

บริษัท เจเคเอ็น โกลบอล มีเดีย จำกัด (มหาชน) หรือ JKN ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2563 มูลค่ารวมไม่เกิน 400 ล้านบาท อายุ 2 ปี 9 เดือน ครบกำหนดไถ่ถอนปี พ.ศ.2566 มีอัตราดอกเบี้ยคงที่ร้อยละ 6.60 ต่อปี ชำระดอกเบี้ยทุกๆ 3 เดือนตลอดอายุหุ้นกู้ โดยเสนอขายให้แก่ผู้ลงทุนสถาบันและผู้ลงทุนรายใหญ่ ผ่าน บล.กรุงไทย ซีมีโก้ และ บล.คิงส์ฟอร์ด ซึ่งเป็นผู้จัดการการจัดจำหน่าย คาดระยะเวลาจองซื้อ 21-23 ก.ค.63
ทั้งนี้ บริษัทมีวัตถุประสงค์ที่จะนำเงินที่ได้จากการเสนอขายหุ้นดังกล่าว เพื่อเป็นเงินทุนหมุนเวียนในการดำเนินงานและใช้ในการลงทุนในธุรกิจที่ดำเนินการอยู่ในปัจจุบัน คาดว่าจะนำเงินดังกล่าวไปใช้ในการดำเนินการภายในปี 63
 